ועדת הכספים, כנסת 20, פרוטוקול מספר 901, 2017-12-31 12:00

על סדר-היום: מי מציג?

<שי באב"ד: אדוני היו"ר אנחנו חוזרים לסבב הזה בפעם השלישית.

<שי באב"ד: לצערי הרב, ניסינו מספר פעמים לנסות להגיע לסיכום עם קרן קיימת לישראל.

<שי באב"ד: היו פה הצהרות בוועדת כספים של יו"ר קק"ל לגבי העברה של מיליארד שבשנים 2018, 2019.

<שי באב"ד: אחר-כך היו ישיבות שבהן היו סיכומים מסוימים.

<שי באב"ד: אחר-כך זה עלה להצבעה פה בוועדת הכספים, באותו נוסח שאנחנו מבקשים להעביר היום.

<שי באב"ד: אנחנו לא מבקשים לשנות שום דבר בנוסח, זה אותו נוסח שהצבעתם עליו פעם שעברה בוועדת הכספים ואנחנו מבקשים להעביר אותו גם היום.

<שי באב"ד: אחרי ההצבעה בוועדת הכספים, היה סיכום נוסף עם מנכ"ל קק"ל ועם יו"ר הקואליציה דוד ביטן, ראש הסגל יואב הורוביץ ועם עבדך הנאמן.

<שי באב"ד: מאז עברו סדר גודל של חודש וחצי חודשיים שבהם ניהלנו משא ומתן, שהסתבר בסופו של דבר שהתנהל איתנו בחוסר תום לב מובהק.

<שי באב"ד: אני יכול לפרט את כל הדברים שנפתחו אבל הגענו למסקנה שלא ניתן בצורה כלשהי להגיע להסכם עם קק"ל.

<שי באב"ד: לכן, מן הראוי לחוקק חוק שבמסגרתו קק"ל יכנסו תחת המיסוי כמו כל תאגיד סטטוטורי במדינת ישראל שמשלם מיסים.

<שי באב"ד: אין שום סיבה לתת פטור.

<שי באב"ד: הרי כל הדיון פה היה: או שנותנים פטור ממיסים ואז הכספים עוברים למדינה בצורה כזאת או אחרת ומחליטים איזה גודל כספים.

<שי באב"ד: או, שהם לא מעבירים כספים למדינה אבל המדינה גובה מיסים.

משה גפני: מי מהאורחים מתנגד?

<ראובן שלום: אני מזכיר ההסתדרות הציונית העולמית.

משה גפני: אין רוב, נדחה את זה למחר.

<שי באב"ד: אי-אפשר.

משה גפני: אז אי-אפשר.

משה גפני: עדיף להצביע מחר.

<שי באב"ד: אני אטפל.

מיקי רוזנטל: אדוני ישמע את דעתנו ואז אולי כן נוכל להצביע.

מיקי לוי: פעם ראשונה שעושים מהוועדה הזאת סמרטוט.

מיקי לוי: אין לי מילה יותר טובה מכך, פעם שלישית.

יצחק וקנין: סחבה.

מיקי לוי: פעם שלישית, לך תבוא, לך תבוא.

מיקי לוי: עושים סיכומים מאחורי גבינו ואחרי שלא מגיעים לידי סיכום, הוא נאלץ למשוך את זה.

מיקי לוי: אם לה היית מושך את זה, מה היה קורה?

מיקי לוי: הכול מהתחלה?

מיקי רוזנטל: אנחנו עשינו טעות.

מיקי לוי: יש גבול, יש גבול.

<ראובן שלום: הפטור ממס לה זכאית קק"ל מכוח החוק - - -

משה גפני: אתה מייצג את קק"ל?

<ראובן שלום: אני מייצג את ההסתדרות הציונית העולמית.

משה גפני: מי מייצג את קק"ל?

מיקי רוזנטל: קק"ל לא הגיעו לדיון.

מיקי לוי: הם לא הגיעו, הם לא רוצים.

<ראובן שלום: הפטור ממיסוי שקיים לקק"ל מכוח חוק מעמדם של ההסתדרות הציונית והסוכנות היהודית, מכוח האמנה שנחקקה מכוח זה.

<ראובן שלום: אני חושב שנכון יותר, ככל שהממשלה והריבון - - -

מיקי רוזנטל: תקשיב, לא כל החכמה אצלך.

מיקי רוזנטל: כבר ראינו שהיא לא כולה אצלך, להיפך כנראה.

<ראובן שלום: ככל שהממשלה והריבון שזה הכנסת חושבים שזה לא נכון שקק"ל תזכה בפטור הזה, אני חושב שיותר קל, יותר נכון, יותר מכבד, שזה ייעשה דרך האמנה.

<ראובן שלום: זה לא גוזל זמן, זה יכול לקרות ביום, יומיים, שלושה.

<ראובן שלום: לשנות את האמנה, להוריד את הפטור של קק"ל מהאמנה ולא באמצעות חקיקה.

<ראובן שלום: אני חושב שזה צעד יותר מעשי.

מיקי לוי: למה לא עשיתם את זה עד היום?

משה גפני: מיקי לוי ומיקי רוזנטל ביקשתם להתבטא.

מיקי רוזנטל: מהיום הראשון שהחוק הזה הגיע אנחנו גרסנו וסברנו שצריך להטיל מס על קק"ל כמו על כל תאגיד ציבורי אחר.

מיקי רוזנטל: אני חושב שלא יכול להיות שכל שנה תתנהל חשבונאות ויחסי קח-תן מגעילים ודוחים בין האוצר לקק"ל, כמה זה יעביר וכמה ההוא יעביר.

מיקי רוזנטל: לא מדובר פה בטובה של אף אחד.

מיקי רוזנטל: הדבר הזה היה צריך להיות מזמן תחת מיסוי.

מיקי רוזנטל: אנחנו רוצים לתמוך בחוק הזה אבל בשינוי אחד.

מיקי רוזנטל: אנחנו לא רוצים שכל השטויות האלה יישארו פ.

מיקי רוזנטל: אנחנו לא רוצים שייקחו את החובות הללו לשנים הבאות.

מיקי רוזנטל: אנחנו רוצים שהחוק ייכנס לתוקף מ-2018, שתהיה מקדמה רק על שנה אחת של מיליארד שקל ובא לציון גואל.

מיקי רוזנטל: אחר-כך יסתיים העניין.

מיקי רוזנטל: קק"ל תשלם מס על הכנסותיה כמו כל ארגון אחר במדינת ישראל.

מיקי רוזנטל: זאת הדרך הראוי לעשות את זה.

מיקי רוזנטל: לעשות את זה בחקיקה ולהפסיק את הביזיון הזה.

מיקי לוי: אדוני, אני מוחל על כבודך או על כבודי, ודורש את כבודך.

מיקי לוי: לא יכול להיות שהוועדה הזאת מתכנסת בפעם השלישית.

מיקי לוי: עושים סדין אדום, מהר מהר.

מיקי לוי: הדיונים הקודמים היו לשעות רבות.

מיקי לוי: כשלא מצליחים להגיע לאיזה הסכם כשכבר היה ברור כשיש הסכם, אז עוד פעם מביאים לפתחנו שאת עוגן ההצלה תוציא ועדת הכספים.

מיקי לוי: זה לא יעלה על הדעת.

מיקי לוי: עושים שימוש לא מכובד בוועדה הזאת.

משה גפני: שי, ההצבעה תהיה בבוקר.

משה גפני: אני לא יכול להתבזות.

משה גפני: מיקי זוהר הוא רכז הקואליציה בוועדת הכספים והוא אומר נגד.

<שי באב"ד: בסדר, אני אחזור לשר האוצר.

<שי באב"ד: אין לי כוח יותר.

<שי באב"ד: באמת, לא חייבים, אתם מחליטים.

<שי באב"ד: אנחנו מביאים הצעות ואתם מחליטים.

משה גפני: זה בסדר שאני אתבזה?

<שי באב"ד: אתה לא חייב להתבזות, אפשר להעביר את זה עכשיו.

משה גפני: אי-אפשר.

<שי באב"ד: נסכים לשינוי ונגמר.

מיקי לוי: אם זה לוקח יום יומיים שינוי האמנה, למה לא עשיתם את זה עד היום?

מיקי לוי: אני פשוט לא מבין את העניין הזה.

משה גפני: אני רוצה להסביר לך.

משה גפני: לא מדובר בתקנות שהיו קודם, תקנות אישור של ועדת הכספים ובזה תם העניין.

משה גפני: כאן אין דבר כזה.

משה גפני: זה חוק.

משה גפני: בכל מקרה, אנחנו צריכים להביא אותו מחר למליאה אם הוא מאושר בוועדה.

משה גפני: אם אנחנו מאשרים אותו היום או מחר בבוקר, זה לא רלוונטי.

<שי באב"ד: זה כן רלוונטי ואני אסביר למה.

<שי באב"ד: רק להזכיר נשכחות.

<שי באב"ד: פעם שעברה זה היה אמור להגיע ביום שני.

<שי באב"ד: בגלל שזה התעכב, יו"ר הכנסת לא הסכים שנביא את זה להצבעה ביום שני בערב.

<שי באב"ד: זה מה שקרה בפעם שעברה ואנחנו רוצים למנוע את זה.

משה גפני: במליאה זה צריך להגיע ביום שני, זה לא משנה אם אני גומר היום או מחר.

משה גפני: בסדר, מה זה משנה, אני לא עובד אצלכם, מספיק.

<שי באב"ד: אל תעבוד אצלי.

מיקי לוי: אין דומה כשזה בא בפעם השלישית לוועדה הזאת.

מיקי לוי: זה לא יכול להתחיל מהנקודה ההיא.

מיקי לוי: אני אומר לך אדוני, אנחנו מבקשים לעשות סדר, גם חברי האופוזיציה.

מיקי לוי: אתה יודע את דעתנו.

מיקי לוי: דעתנו כי יש להשית מיסים על רווחים בקרן הקיימת.

מיקי לוי: אם צריך לשנות את האמנה, אז יתכבדו וישנו את האמנה.

מיקי לוי: אבל אנחנו לא נסכים בשום פנים ואופן שהמיסים יתחילו ב-2024.

מיקי לוי: זה אומר שאנחנו משעבדים את שר האוצר הבא – אני מאחל לכחלון להיות שר האוצר הבא.

מיקי לוי: אנחנו משעבדים עד 2024 - - -

יצחק וקנין: מיקי, אבל לפי הצעת החוק זה 2018.

<שי באב"ד: זאת ההצעה שהצבעת עליה בפעם שעברה, מיקי.

מיקי לוי: לא, אני לא רוצה יותר להצביע עליה עכשיו.

מיקי לוי: אני רוצה לשלם מיסים מהיום הראשון.

מיקי לוי: בשנת 2018 כמו כל חברה תיקחו מקדמות - - -

<שי באב"ד: הוא רוצה את המקדמה של המיליארד אז הוא לא רוצה לשלם מיסים.

מיקי לוי: הוא היה טוב איתך.

מיקי לוי: אני אומר לך, תיקח מקדמות על 2018 בסוף שנה.

מיקי לוי: כמו כל מסגרת ידווח קרן קיימת על הרווחים שלו ועל זה הוא ישלם מס.

מיקי לוי: בפעם הקודמת גם לא הצבעתי בעד, בשביל הפרוטוקול, גברתי.

משה גפני: אי-אפשר לבזות את הוועדה כל-כך הרבה.

משה גפני: באתי לוועדה, מיקי זוהר אמר שהוא נגד.

משה גפני: נצביע מחר בעשר.

רחל עזריה: למה?

איתן ברושי: מעבר לדיון, צריך לומר שהממשלה, ופה יש הסכמה, שומרת על קיומה של הקק"ל.

איתן ברושי: הקרן הקיימת לישראל לא סיימה את תפקידה ולפי דעתי במהדורה של דני עטר היא מתנהלת יותר נכון מאשר בעבר.

איתן ברושי: לכן הקק"ל היא לא של מפלגה כזאת או אחרת.

איתן ברושי: הקק"ל היא של מדינת ישראל והיא חלק מהיכולת להגיע להישגים של היום.

איתן ברושי: לכן צריך להיזהר שלא ישפכו את המים עם התינוק.

איתן ברושי: אל תהפכו את קק"ל רק לצורך שאתם חושבים שהיא קיימת, עד כדי כך שהממשלה התנגדה להכין את הביקורת על קק"ל.

איתן ברושי: נכנס לפה עוזר השר נדב וגם שי באב"ד.

איתן ברושי: שי, כרגע דיווחת שמ-400 מיליון - ביום שלישי יש יום הגליל.

איתן ברושי: 400 מיליון הועברו גליל וועדת הארבעה לא מתכנסת.

איתן ברושי: הועברו 400 מיליון שקלים מתוכם חלק לא בוצע בגלל שוועדת הארבעה לא מתכנסת, ששי באב"ד הוא חבר מרכזי בה.

איתן ברושי: מתוך זה, יש 30 מיליון שקל של מכינות בצפון שהן מתפרקות כתוצאה מאי עמידה בהתחייבויות.

איתן ברושי: יש משהו מוזר בממשלה.

איתן ברושי: העברנו עכשיו 15 מיליארד לכמה ימים ולא עומדים בהתחייבויות של שקלים בודדים למשימות אמיתיות.

איתן ברושי: אני מבקש שנצרף להחלטה היום גם את הדרישה לעמוד בהתחייבויות.

איתן ברושי: זה כספי קק"ל שכבר בוצעה העברה.

שולי מועלם-רפאלי: אדוני היושב ראש.

שולי מועלם-רפאלי: אני נמצאת פה לא באופן קבוע אלא כמחליפה של בצלאל.

שולי מועלם-רפאלי: אני מבינה שבצלאל הגיש הרבה מאוד הסתייגויות.

משה גפני: אלף ומשהו.

<שי באב"ד: הבנתי מהשר נפתלי בנט שדיבר הבוקר עם שר האוצר ואמר: זה בסדר, אנחנו איתך, תומכים בחוק.

<שי באב"ד: הייתי עד לשיחה.

<שי באב"ד: אז יו"ר המפלגה שלך, זה מה שהוא אמר הבוקר.

שולי מועלם-רפאלי: אפשר התייעצות סיעתית של חמש דקות בבקשה.

<שי באב"ד: דברי גם טל גן צבי.

משה גפני: חבר הכנסת וקנין, אתה יכול לנהל את הישיבה?

משה גפני: אני חייב ללכת לראש הממשלה.

יצחק וקנין: מיקי, אתה ברשות דיבור.

מיקי לוי: גם בתוך הכסף הזה שהיה אמור לעבור יש בית החולים גליל, בית החולים פורייה.

מיקי לוי: הכסף הזה לא הועבר במסגרת התחייבות הממשלה לכספים לתכנית הגליל.

מיקי לוי: שניים, אני אומר פעם נוספת.

מיקי לוי: עמדתה של האופוזיציה להצביע בעד ובתנאי – מספיק עם המשחקים האלה של 2 מיליארד שקל מקדמות ואז נועלים את הידיים של שר האוצר הבא עד 2024.

מיקי לוי: זוהי חכמה קטנה מאוד.

יצחק וקנין: רבותי, אנחנו נקריא את החוק.

מיקי לוי: המיליארד הוא יותר מאשר הם צריכים לשלם מיסוי שנתי, הוא בערך פי 3.

מיקי לוי: זאת אומרת 2019, 2020, 2021 אין מיסים מקק"ל.

<קריאה: אבל יש מיליארד שקלים ב-2016.

מיקי לוי: מה אתה אומר?

מיקי לוי: את נעליים של מי אתם סוגרים מ-2019?

מיקי לוי: של שר האוצר הבא?

מיקי לוי: זאת חכמה קטנה.

מיקי לוי: אל תבלבלו את המוח.

מיקי לוי: מה זה לא?

מיקי לוי: המקדמות האלה הן הקדמת כסף.

מיקי לוי: זה כמו שאשתי משלמת מקדמות.

<קריאה: מיקי, כרגע אמרת שהשלוש שנות מיסוי יותר יקר ממיליארד שקל בשנה.

מיקי לוי: לא, זה בערך 350 מיליון שקלים בשנה פלוס מינוס.

מיקי לוי: בוא, קח 750 מיליון ומ-2019 מיסוי.

מיקי לוי: אני מוכן.

מיקי רוזנטל: הפשרה שלו מקובלת גם עלינו.

מיקי לוי: גם זה אני מוכן לבוא לקראתכם.

מיקי לוי: 700 מיליון מקדמה ומה-2019 מיסוי.

מיקי לוי: אם תהיה השלמת מס, בבקשה.

מיקי לוי: אם יהיה החזר מס, בבקשה.

מיקי לוי: אבל אל תיקחו לי שני מיליארד שקל עד 2024.

מיקי לוי: אנחנו לא ניתן לכם לעשות את זה.

יצחק וקנין: קרן קיימת הפכה להיות כמו איזה בזאר תורכי.

מיקי לוי: זאת פעם שלישית שמביאים את זה לוועדה ועושים מהוועדה הזאת סמרטוט.

יצחק וקנין: לפחות, מיקי לוי ומיקי רוזנטל, אתם עקביים לאורך כל הדרך.

מיקי רוזנטל: אנחנו מהיום הראשון הצעתם את זה.

מיקי רוזנטל: זה מה שהיה צריך לעשות.

מיקי רוזנטל: אדוני היושב ראש, הוא יחליט אם הוא רוצה להביא את זה להצבעה.

<שי באב"ד: על מיליארד אנחנו מסכימים?

מיקי לוי: לא, אני לא מסכים.

מיקי לוי: מיליארד זה 2020, 2021.

<שי באב"ד: אבל הוא יכול לשלם מיסוי, הוא בוחר.

<שי באב"ד: תן לו לבחור, תשאיר את הנוסח.

<שי באב"ד: אני איתך.

<שי באב"ד: אני אזרום עם שני הדברים כי אני רוצה חוק.

<שי באב"ד: אני אסביר לך מה קורה.

<שי באב"ד: ב-2018 אם אין מיליארד, כל המשרדים חוטפים פלט על מיליארד.

<שי באב"ד: מה שיקרה, יעיפו את זה על הוועדה שהצבעתם על זה.

מיקי לוי: הנה אני אומר לך שזה לא אכפת לי.

מיקי לוי: לא אכפת לי שכולם חוטפים פלט.

מיקי לוי: אני מציע לך 700 מיליון שקלים.

<שי באב"ד: די, נו.

<שי באב"ד: הלכתי איתך, זה לא בסדר.

רחל עזריה: למה 700?

מיקי לוי: אני אגיד לך למה.

מיקי לוי: ב-2020 כחלון יהיה ראש ממשלה - - -

יצחק וקנין: אם אתם חושבים שאני אצביע על הדבר הזה בצורה הזאת אתם טועים.

יצחק וקנין: אתה תיתן מיליארד, הוא ייתן 700.

<שי באב"ד: זה נוסח.

יצחק וקנין: אני מוכן להקריא את הנוסח ולא להצביע.

יצחק וקנין: זה הכול.

מיקי רוזנטל: אבל אנחנו רוצים לשנות אותו.

<אפרת פרוקצ'ה: אנחנו רוצים להקריא את הנוסח כפי שהוא.

<אפרת פרוקצ'ה: אנחנו חושבים שההצעה היא הצעה נכונה ומאוזנת.

<אפרת פרוקצ'ה: אנחנו רוצים להקריא אותה ולהביא אותה כמו שהיא.

<שגית אפיק: אתם לא רוצים לעשות שינויים בנוסח?

<אפרת פרוקצ'ה: לא רוצים לעשות שינויים בנוסח ברגע האחרון.

<שי באב"ד: אני מציע את הדבר הבא אם הוא מקובל.

<שי באב"ד: תנו לי רגע להציע הצעה אחרת זה ייפול ולא יקרה כלום, אז תנו לי להציע הצעה.

<שי באב"ד: אני הולך בקו הזה.

<שי באב"ד: ההצעה דיברה על זה, שלמרות שמדובר על מיסוי תהיה את היכולת לקחת ב-2018 וב-2019 65%.

<שי באב"ד: כתוצאה מזה יתחילו לשלם משנת 2023.

יצחק וקנין: מישהו יכול לפרוט לי מה המשמעות של 65%?

<שי באב"ד: מיליארד שקל ב-2018.

יצחק וקנין: כלומר, אתה רוצה לקבל 18 מיליארד שקלים.

<שי באב"ד: זה מה שכתוב בהצעה הנוכחית לבחירת קק"ל.

<שי באב"ד: אפרת, תסבירי למה התכוונת.

יצחק וקנין: אתם חושבים שאני אקח עלי את קק"ל?

מיקי רוזנטל: בוא נלך הביתה.

<אפרת פרוקצ'ה: אני אסביר ומה השינוי שאנחנו מציעים.

יצחק וקנין: אם אתם חושבים שההתנהלות הזאת היא התנהלות נורמלית וסבירה בממדים שאנחנו מדברים עליהם.

יצחק וקנין: הוא יגיד מיליארד, והוא יגיד 700, לא אני אהיה הכתובת להעביר לכם את מה שאתם רוצים.

<אפרת פרוקצ'ה: אני רוצה להסביר מה היה ומה השינוי שמבוקש כי הוא לא דרמטי.

יצחק וקנין: זה לא משנה מה היה, זאת לא צורת דיון.

יצחק וקנין: אני מספיק ותיק בבית הזה כדי לא להעביר את החוק הזה בצורה הזאת.

יצחק וקנין: משה גפני ברח, אבל אני לא בורח ואני אומר את הדברים במציאות ישר ולעניין בלי לעגל פינות.

<אפרת פרוקצ'ה: אז בואו נסביר את הכול ואחר-כך תחליטו.

<אפרת פרוקצ'ה: מבחינתנו, החוק המקורי דיבר על זה שהחל משנת 2018 קק"ל משלמת מס כמו כל גוף אחר.

<אפרת פרוקצ'ה: ניתנה אופציה לקק"ל – זאת אופציה של קק"ל.

<אפרת פרוקצ'ה: לא המדינה לוקחת אלא קק"ל יכולה להחליט שבשנים 2018 ו-2019 היא בעצם מעבירה לידי המדינה 65% מהכנסותיה ואז היא תהיה פטורה ממס עד 2023.

מיקי רוזנטל: אנחנו לא רוצים את זה.

מיקי לוי: אני לא מוכן לזה.

מיקי לוי: זה שלוש שנים לשים לשר האוצר הבא.

מיקי לוי: חוצפנים.

<אפרת פרוקצ'ה: מה שמוצע כרגע, זה לוותר בעצם על האפשרות של קק"ל להשיב סכומים של 65% מהכנסותיה בשנת 2019, כך שאם היא משלמת בשנת 2018 65% מהכנסותיה, היא תהיה פטורה עד 2020.

<אפרת פרוקצ'ה: זה השינוי.

<אפרת פרוקצ'ה: עיקרון עצמו נשאר אותו עיקרון רק הפחתנו שנה אחת שבה היא זכאית להחזיר והורדנו את התקופה.

מיקי לוי: זה נחמד מאוד, רק תסבירי למה לא מהיום הראשון מיסים?

מיקי רוזנטל: ההסבר הוא שיש חור בתקציב, זה ההסבר היחידי, אין הסבר אחר.

מיקי לוי: קחו מקדמות בסוף השנה ב-2018 שישלמו מה שמגיע.

<אפרת פרוקצ'ה: אני מסבירה.

<אפרת פרוקצ'ה: המיסוי חל החל מ-2018.

<אפרת פרוקצ'ה: סעיף 2 מדבר על זה שהחל מ-2018 הם מתחילים לשלם מס.

<אפרת פרוקצ'ה: אבל, אם קק"ל מעבירה בשנת 2018 סכום של 65% מהכנסותיה, שזה כנראה מוערך בסכום גבוה יותר משיעור המס, מוארך הפטור של המס עד 2020.

<אפרת פרוקצ'ה: זאת ההצעה שכרגע מונחת.

מיקי לוי: אני קק"ל.

מיקי לוי: אני רוצה ב-2018 לשלם רק מס ולא רוצה לתת לכם מיליארד שקלים.

<אפרת פרוקצ'ה: אתה יכול.

שולי מועלם-רפאלי: זאת הבחירה.

<שגית אפיק: אבל אז לא יהיה לך פטור עד 2020.

מיקי רוזנטל: להיפך.

מיקי רוזנטל: הרי מה אנחנו אומרים?

מיקי רוזנטל: לא צריך, שישלמו מס ב-2018.

מיקי לוי: שהמדינה לא תעשה טובות לקק"ל כמו כל ארגון, כמו כל גוף, כמו כל מי שהיא עוסקת זעירה.

שולי מועלם-רפאלי: השאלה אם אנחנו לא גורמים יותר נזק לקק"ל.

מיקי לוי: התשובה היא לא.

מיקי לוי: חד משמעית לא.

<אפרת פרוקצ'ה: החוק מדבר על ברירת מחדל של 2018.

<אפרת פרוקצ'ה: יש רק אפשרות נוספת לקק"ל, במקום חלף במס, לשלם סכום גבוה יותר בשנת 2018 שעומד על 65% מהכנסותיה ואז בעצם הפטור ממס יוארך עד 2020.

מיקי לוי: עוד פעם את חוזרת שהיא חייבת לשלם 65%.

<אפרת פרוקצ'ה: לא חייבת – זאת אופציה.

שולי מועלם-רפאלי: יש לקק"ל שתי אופציות.

שולי מועלם-רפאלי: אופציה אחת לשלם מס מ-2018.

שולי מועלם-רפאלי: האופציה השנייה - - -

מיקי רוזנטל: לשלם ב-2018 וב-2019 65% מההכנסות שלה ואז הם יקבלו פטור.

מיקי לוי: אני לא מוכן.

מיקי לוי: אני הבנתי, אני לא רוצה את זה.

<שי באב"ד: מיקי, אתה לא רוצה חוק?

מיקי לוי: אני רוצה חוק.

מיקי לוי: אנחנו מהיום הראשון רצינו חוק.

מיקי לוי: אני לא מוכן אופציות.

<שגית אפיק: אתה רוצה בעצם להוריד את הוראת השעה.

מיקי לוי: נכון.

<שגית אפיק: אתה רוצה לומר שהחל משנת 2018 קק"ל תשלם מס, זה הכול.

מיקי לוי: זה מה שאני רוצה.

שולי מועלם-רפאלי: השאלה אם זה לטובת קק"ל?

מיקי לוי: אם קק"ל תבחר את האופציה, היא אולי תחסוך כסף.

שולי מועלם-רפאלי: קק"ל הוא גוף של העולם היהודי.

שולי מועלם-רפאלי: בואו לא נוציא אותו ממשהו.

שולי מועלם-רפאלי: איך מביאים לידי ביטוי בדרך הכי טובה את המטרות של קק"ל.

יצחק וקנין: כל אחד בא עם החבילה שלו וזורק פה סכומים.

יצחק וקנין: אנחנו דנים בדיני נפשות.

<שי באב"ד: לא, לא, זה לא עוזר.

<שי באב"ד: יש לי בעיה עם התקציב.

יצחק וקנין: בכל מקרה אני לא אצביע.

<שי באב"ד: יו"ר ועדת הכספים אמר שהוא מוכן להצביע.

יצחק וקנין: שיבוא גפני לפה ויצביע.

מיקי לוי: הוא יוכל לדפוק את שר האוצר הבא.

מיקי לוי: אם לקק"ל תהיה אופציה לבחור, הוא יכול לחסוך כסף, נכון?

<שי באב"ד: אתה מוכן לבוא איתי רגע?

מיקי לוי: אני מצביע בעד אם הוא משלם מס מהיום הראשון בלי שום אופציות.

יצחק וקנין: בכל מקרה, זאת לא ההצעה.

מיקי לוי: זה מה שאני רוצה.

<אפרת פרוקצ'ה: מיקי, הוא כנראה ישלם יותר באופציה השנייה.

יצחק וקנין: שולי, איזו הוראה נתנו לך בסוף?

שולי מועלם-רפאלי: לחכות.

יצחק וקנין: חברים, אני לא מוכן לביזיון הזה יותר.

יצחק וקנין: אני נועל את הישיבה.

יצחק וקנין: תודה רבה לכם.

יצחק וקנין: הישיבה תתחדש בעוד עשרים דקות.

יצחק וקנין: אני מחדש את הישיבה.

יצחק וקנין: מיקי רוזנטל, בבקשה.

מיקי רוזנטל: ההצעה שלנו היא כדלקמן והיא מקובלת גם על כל חברי האופוזיציה שנמצאים פה.

מיקי רוזנטל: היא אומרת את הדבר הבא: המס יחול על קק"ל משנת 2018 בחוק.

מיקי רוזנטל: בשנת 2018 יש אופציה לקק"ל לבחור וזאת אופציה שלה, האם היא נכנסת למסלול הזה מיידית ב020018, או לחילופין תשלום מיסים.

מיקי רוזנטל: סעיף 2 של החוק קובע שקק"ל תשלם מיסים כמו כל גוף אחר במדינת ישראל בשנת 2018.

מיקי רוזנטל: סעיף 3 אומר שלקק"ל יש אופציה, אם היא בוחרת שלא לשלם מס משנת 2018.

מיקי רוזנטל: בהצעה הנוכחית יש משהו שאנחנו רוצים לתקן אותו ולדעתי הוא מקובל גם על האוצר והוא כדלקמן:

מיקי רוזנטל: בשנת 2018 תעביר קק"ל מיליארד שקל למדינה.

מיקי רוזנטל: היא יכולה לבחור, או להעביר 65% מהכנסותיה או לשלם מס רגיל.

מיקי רוזנטל: אם היא תבחר לשלם מס רגיל שלום על ישראל.

מיקי רוזנטל: אם היא תבחר לשלם 65% מהכנסותיה בשנת 2018 בלבד, בניגוד למה שכתוב עכשיו בחוק שזה 2018 ו-2019, אלא ב-2018 בלבד, היא תזכה לפטור במס עד שנת 2020.

מיקי רוזנטל: זאת הצעת הפשרה שלנו.

מיקי רוזנטל: אנחנו מבקשים להצביע עליה כי היא מקובלת על כל החברים פה.

מיקי רוזנטל: בתנאי שינוסח כך שברור שהמקדמה תהיה רק בשנת 2018 ותו לא.

איתן ברושי: אבל איך יצביעו על חוק אם זה לא מנוסח כחוק?

<אפרת פרוקצ'ה: אנחנו נקריא את הנוסח החדש.

מיקי לוי: אני מבקש לשמוע את הניסוח המשפטי.

מיקי רוזנטל: אנחנו עושים את זה משום שאנחנו אחראים.

מיקי רוזנטל: תקציב המדינה לשנת 2018 כבר סגור.

מיקי רוזנטל: אם לא נקדם את ההצעה הזאת ונחליט עליה – אם היינו אופוזיציה לא אחראית היינו אומרים שישברו את הראש.

מיקי רוזנטל: אבל המשמעות תהיה שיהיה קיצוץ פלט ואנחנו דואגים מהדבר הזה.

מיקי רוזנטל: לפיכך הקואליציה ברחה אבל אנחנו מציעים את ההצעה הזאת כי אנחנו חרדים לגורלה של המדינה ואחראים לתקציב שלה אפילו שאנחנו באופוזיציה.

מיקי לוי: אני לא ארחיב.

מיקי לוי: באמת מתוך אחריות, למרות שהקואליציה ברחה, אנחנו חברי האופוזיציה מגלים אחריות.

יצחק וקנין: אני אגיד לך את האמת, אתה מצביע כמו הקואליציה כל הזמן.

רחל עזריה: לא כל הזמן אבל בתחושת אחריות.

מיקי לוי: נכון.

מיקי לוי: באמת מתוך אחריות ושליחות ומהדאגה שאם לא נקדם את החוק הזה יבוצע קיצוץ פלט של מיליארד שקלים בתקציב המדינה.

מיקי לוי: כמו שאנחנו מכירים, הוא יחול על המשרדים החלשים החברתיים.

מיקי לוי: לכן, גם כדי להכניס את הסאגה הזאת - - -

מיקי רוזנטל: לא מעביר לכם יותר שום דבר היום.

מיקי רוזנטל: די, אני לא חבר קואליציה.

מיקי רוזנטל: לא רוצה, אין יותר העברות היום.

מיקי רוזנטל: נגמר העברות, לא מעביר.

מיקי רוזנטל: תשברו את הראש בשבוע הבא.

יצחק וקנין: אתם רוצים שאני אסגור את הישיבה?

יצחק וקנין: אז תבלבלו את המוח לחברי הכנסת.

יצחק וקנין: אני לא מתכוון להביא שום דבר חוץ מהדבר הזה.

מיקי לוי: מתוך אחריות על תקציב המדינה ועל מנת לא לסכן איזה קיצוץ פלט בתקציבים של המשרדים החברתיים ומתוך רצון את הסאגה הזאת של קרן קיימת להכניס לתוך מסגרת נורמלית שכלתנית של תשלום מס, אנחנו מסכימים למקדמה הזאת האחת של 1 מיליארד שקל בלבד ל-2018 ולאחר מכן עד 2020.

מיקי לוי: כמובן שזה נתון לבחירתה של קק"ל.

יצחק וקנין: אם אני מבין נכון , מדובר שב-2018 קק"ל תשלם מיליארד שקל מקדמה.

יצחק וקנין: ב-2019, אם תיקח את הנתיב הזה היא לא תשלם כלום.

יצחק וקנין: ב-2020 היא תתחיל לשלם מס כמו כל גוף אחר במדינת ישראל.

יצחק וקנין: זאת אופציה אחת.

יצחק וקנין: ישנה אופציה שנייה שמ-2018 היא תשלם מס.

מיקי רוזנטל: זה גם מה שיקרה אדוני, כולנו יודעים.

<שי באב"ד: תן לי רגע להציג את זה אחרת.

<שי באב"ד: בגדול, החוק אומר שמשנת 2018 קק"ל משלמת מס.

<שי באב"ד: יש לה אופציה חד פעמית לשנה אחת בלבד להחליט ולהודיע לנו עד ה-10 בינואר – זה עד ה-10 בינואר כי ב-11 כבר יש ממשלה.

<שי באב"ד: להודיע עד 10 בינואר כשזה חתום שהיא מתכוונת להעביר מיליארד שקל למדינה.

<אפרת פרוקצ'ה: 65% מהכנסותיה.

<שי באב"ד: 65% מהכנסותיה שזה כמיליארד שקלים.

<שי באב"ד: ככל שהיא תעשה את זה ותעביר 65% מהכנסותיה – דרך אגב, זה משנת 2017 65% מכנסותיה צריך להיות ב-2018.

<אפרת פרוקצ'ה: לא.

<שי באב"ד: לא, לא.

מיקי רוזנטל: לא, לא.

מיקי רוזנטל: זאת לא שאלה תמימה.

<שי באב"ד: אל תאשים סתם.

<שי באב"ד: 65% מהכנסותיה היא תעביר.

<שי באב"ד: ככל שהיא תבחר להעביר 65% מהכנסותיה באופן חד פעמי בשנת 2018, היא תהיה פטורה מהשנים 2018 לשנים 2020 מתשלום מס.

<שי באב"ד: מ-2021 חל עליה מס באופן מלא.

<שי באב"ד: זאת ההצעה שנמצאת על השולחן לעומת ההצעה הקודמת שדיברה על שתי העברות, דהיינו, גם ב-2018 העברה של 65%, גם ב-2019 העברה של 65% ואז פטור ממס עד שנת 2023 ולשלם מס משנת 2024.

<שי באב"ד: הורדנו מיליארד אחד.

<שי באב"ד: האוצר הסכים להצעה הזאת.

<שי באב"ד: אנחנו אומרים שההצעה הזאת מקובלת על כולם, אז בואו נתקדם.

יצחק וקנין: א

יצחק וקנין: חמד טיבי ואחריו אם מישהו ירצה לדבר ואז נקריא את החוק.

אחמד טיבי: אין לי את האחריות של מיקי לוי, שהוא רוצה להציל כל גוף שנקרא ממלכתי.

אחמד טיבי: מדובר בגוף אנכרוניסטי שהשתלט על קרקע של אזרחים ערביים באופן סיסטמתי כל הזמן.

אחמד טיבי: לכן התביעה שלי היתה והיא נשארת לסגור את קק"ל ולא לסייע לקק"ל.

אחמד טיבי: היות וכאן מכניסים אותו למסלול של מיסוי והוא ישלם מיליארד שקל, אז יעני.

אחמד טיבי: אבל נשארה התביעה שלי לסגור את קק"ל ולכן אני אמנע בהצבעה.

איתן ברושי: אני מבקש להוסיף לפרויקטים הלאומיים חקלאות ומים.

איתן ברושי: תיראו, זה לא הגיוני.

איתן ברושי: אמרתי את זה גם בישיבות הקודמות.

איתן ברושי: תקשיבו, זאת עמדת סיעה.

איתן ברושי: השתמשו בביטוי "משימות קק"ליות" כשלקחו את הכספים הגדולים.

איתן ברושי: אני מבקש להוסיף לפרויקטים הלאומיים.

איתן ברושי: אני אז הצעתי שנציג קק"ל יהיה בוועדה שקובעת את הפרויקטים.

איתן ברושי: האוצר התנגד ולפי דעתי זאת טעות.

איתן ברושי: מה רע שמבין ארבעה או חמישה יהיה אחד מהקק"ל, הרי הכסף בא משם?

איתן ברושי: אבל אני מבקש להוסיף חקלאות ומים ומבקש להצביע על זה.

<שי באב"ד: ברושי, זה שם.

<שי באב"ד: אתה קצת מתבלבל וזה שם ואני אסביר למה.

<שי באב"ד: אין יותר ועדת ארבעה, אין יותר כלום.

<שי באב"ד: מה שאתה מבקש כבר יש.

<שי באב"ד: בהצעה הזאת מדברים על זה שמיליארד שקל יעבור ויתחלק בתקציב המדינה.

<שי באב"ד: לא בוועדת הארבעה יותר, לא בשום דבר אחר, לפרויקטים לאומיים שכוללים הכול.

<שי באב"ד: כוללים חקלאות - - -

איתן ברושי: עברית אני יודע, אני לא צריך את העצות שלכם.

איתן ברושי: אם זה היה תלוי בכם הייתם סוגרים את החקלאות.

איתן ברושי: "פרויקטים לאומיים לרבות" - אם הכול כתוב, אז אל תכתוב כלום.

איתן ברושי: או שלא כתוב כלום או שתוסיף חקלאות ומים.

איתן ברושי: מה אכפת לכם?

<שי באב"ד: אין לי בעיה.

<שי באב"ד: אתה לא מצביע נגד?

איתן ברושי: אני מצביע בעד ותוסיף חקלאות ומים.

<שי באב"ד: בסדר.

<שי באב"ד: " פיתוח תשתיות הכוללים בין היתר חקלאות ומים".

איתן ברושי: לרבות חקלאות ומים.

<שי באב"ד: בסדר, קיבלנו.

איתן ברושי: אני רוצה הסתייגות דיבור.

אחמד טיבי: אני רוצה בשם הרשימה המשותפת.

מיקי רוזנטל: גם אני.

יצחק וקנין: אפרת תקריאי את הנוסח.

יצחק וקנין: להקריא את החוק מההתחלה.

יצחק וקנין: חברים, אני סוגר את הישיבה, אני אומר לכם.

מיקי לוי: אנחנו רוצים לגמור, רק אני מעיר ואני לא יודע איך לעשות את זה משפטית.

מיקי לוי: אם 65% זה 1.5 מיליארד, אז אני רוצה להכניס או מיליארד או 65%.

<קריאה: ואם זה פחות ממיליארד שקלים?

מיקי לוי: אז 65%.

מיקי לוי: אתה מבין שאם זה מיליארד וחצי אני הולך עד 2023.

<אפרת פרוקצ'ה: לא, אתה לא.

<אפרת פרוקצ'ה: בכל מקרה זה עד 2020.

<אפרת פרוקצ'ה: זה כתוב בחוק.

<אפרת פרוקצ'ה: אני מציעה שנקרא את נוסח.

יצחק וקנין: רבותי, אני אומר לכם, אני סוגר את הישיבה.

יצחק וקנין: אני לא מוכן יותר לדבר הזה יותר.

יצחק וקנין: אתם מגיעים לסיכום?

יצחק וקנין: לא מגיעים לסיכום.

יצחק וקנין: אני נועל את הישיבה.

מיקי לוי: אנחנו רוצים לגמור את זה.

מיקי לוי: אי-אפשר ככה.

מיקי לוי: כל רגע אתם משנים את הדעות.

יצחק וקנין: אני פותח את הישיבה.

יצחק וקנין: אני אומר לכם, זאת פעם אחרונה.

יצחק וקנין: פעם הבאה אני סוגר והולך.

<עמית שטאובר: חוק קרן קיימת לישראל )

<עמית שטאובר: תחולת דיני המס והוראת שעה(, התשע"ח–2018 הגדרות 1 .

<עמית שטאובר: בחוק זה – "דיני המס" – פקודת מס הכנסה, חוק מיסוי מקרקעין וכל דין מס אחר המטיל מס על הכנסה; " חוק מיסוי מקרקעין" – חוק מיסוי מקרקעין (שבח ורכישה), התשכ"ג–1963; "האמנה" – האמנה בין ממשלת ישראל לבין ההסתדרות הציונית העולמית; "חוק תקציב שנתי" – כהגדרתו בחוק יסודות התקציב, התשמ"ה–1985; "מוסדות הקרן" – תאגידים בבעלותה ובשליטתה הבלעדית של קרן קיימת לישראל, כמשמעותם בפסקה (ד) להגדרה "קרנותיה ושאר מוסדותיה של ההסתדרות הציונית" שבסעיף 1 לנספח לאמנה, ולרבות הימנותא בע"מ; "פרויקטים לאומיים" – לרבות פיתוח תשתיות, כבישים, מנהרות, גשרים, מסילות רכבת, מתקני תשתית ומתקנים לפיתוח חקלאות ומים; "רשות מקרקעי ישראל" – כמשמעותה בחוק רשות מקרקעי ישראל, התש"ך– 1960;" .

<שגית אפיק: מתקנים חקלאות ומים אתה מוסיף.

<עמית שטאובר: זאת תוספת לבקשת חבר הכנסת ברושי ובהסכמת הממשלה.

יצחק וקנין: יש הערות על הסעיף כולל התוספת שהוא הוסיף?

יצחק וקנין: אין הערות.

יצחק וקנין: אני מצביע על סעיף 1 כולל התוספת.

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד – 4 נגד – אין נמנע – 1 סעיף 1 אושר.

יצחק וקנין: הסעיף אושר כולל התוספת.

שולי מועלם-רפאלי: רביזיה.

יצחק וקנין: בואו נעביר את הכול ואחר-כך נדבר על הרביזיה.

מקריא את הסעיף: "תחולת דיני המס על קרן הקיימת לישראל 2.

מקריא את הסעיף: על אף האמור בסעיף 12 לחוק מעמדן של ההסתדרות הציונית העולמית ושל הסוכנות היהודית לארץ-ישראל, התשי"ג–1952, דיני המס יחולו על קרן קיימת לישראל ועל מוסדות הקרן, ולא יחולו הפטורים הקבועים בסעיף 72 לחוק מיסוי מקרקעין ובתקנה 4 לתקנות מיסוי מקרקעין (שבח ורכישה) (מס רכישה), התשל"ה–1974"

יצחק וקנין: יש הערות לסעיף 2?

יצחק וקנין: אין הערות.

יצחק וקנין: מי בעד הסעיף?

יצחק וקנין: מי נגד?

יצחק וקנין: הצבעה בעד – 4 נגד – אין נמנע – 1 סעיף 2 אושר.

יצחק וקנין: הסעיף אושר.

שולי מועלם-רפאלי: רביזיה.

<עמית שטאובר: ממשיך להקריא.

<עמית שטאובר: "הוראת שעה לעניין השנים 2018 עד 2020 א.

<עמית שטאובר: על אף האמור בסעיף 2, בשנות המס 2018 עד 2020 תהיה קרן קיימת לישראל פטורה מהמסים הקבועים בדיני המס בהתאם לאמנה, ובלבד שהודיעה למנהל רשות המסים ולמנהל רשות מקרקעי ישראל, לא יאוחר מיום כ"ג בטבת התשע"ח (10 בינואר 2018), כי החליטה ש-65% מהתשלומים שעל רשות מקרקעי ישראל לשלם לקרן קיימת לישראל או למי מטעמה בשנת 2018 יועברו לתקציב המדינה.

<עמית שטאובר: " זאת התוספת לשנת 2018.

<עמית שטאובר: מחקנו את 2019.

<עמית שטאובר: ברישא מחקנו את 2023 וקבענו 2020.

מיקי לוי: ההסתייגויות לסעיף 3 עכשיו או אחר-כך?

יצחק וקנין: נסיים להקריא קודם.

<עמית שטאובר: "ב.

<עמית שטאובר: הודיעה קרן קיימת לישראל כאמור בסעיף קטן (א), תעביר רשות מקרקעי ישראל למדינה, בתום כל רבעון של שנת 2018, (מחקנו את שנת 2019 כי זה לא רלוונטי – ע.ש) 65% מהתשלומים שעל רשות מקרקעי ישראל לשלם באותו רבעון לקרן קיימת לישראל או למי מטעמה, ואת יתרת התשלומים שהיה על רשות מקרקעי ישראל לשלם לקרן קיימת לישראל או למי מטעמה – תעביר לקרן קיימת לישראל או למי מטעמה.

<עמית שטאובר: ג.

<עמית שטאובר: הסכום שתעביר רשות מקרקעי ישראל למדינה כאמור בסעיף קטן (ב) יהיה הוצאה מותנית בהכנסה כמשמעותה בחוק תקציב שנתי, והוא ישמש לפרויקטים לאומיים שנקבעו בחוק תקציב שנתי.

<עמית שטאובר: "

יצחק וקנין: יש הערות?

יצחק וקנין: אין.

יצחק וקנין: רצית הסתייגויות?

מיקי לוי: יש לי הסתייגויות.

אחמד טיבי: יש לי גם הסתייגות.

שולי מועלם-רפאלי: אם יהיה מבקר המדינה אז לא יהיה חוק.

<שי באב"ד: מיקי, עשינו סיכום.

איתן ברושי: מיקי, למה אתה צריך אותה עכשיו?

<שי באב"ד: אתה חוזר בך?

מיקי לוי: אני לא חוזר בה.

מיקי לוי: תפיל לי אותה במליאה.

<שי באב"ד: אני לא מפיל, אני מושך.

מיקי לוי: תמשוך.

מיקי לוי: אני לא עובד אצלכם.

<שי באב"ד: סיכמנו כבר.

מיקי לוי: אני מכבד את הסיכום שלי אבל יש לי שתי הסתייגויות, אני לא עובד אצלכם.

מיקי לוי: תפילו את ההסתייגות.

איתן ברושי: תפילו את זה פה וגמרנו.

יצחק וקנין: מי בעד ההסתייגות של מיקי לוי?

יצחק וקנין: מי נגד?

יצחק וקנין: הצבעה בעד – 1 נגד – 2 נמנעים – אין ההסתייגות של חבר הכנסת מיקי לוי לא נתקבלה.

יצחק וקנין: ההסתייגות נפלה.

יצחק וקנין: עוד לא הצבענו על סעיף כנוסח הוועדה.

יצחק וקנין: יש תיקונים.

יצחק וקנין: מחקנו את שנת 2019 בסעיף קטן ב' - - רבותי, אני אוציא את כולכם.

יצחק וקנין: אתם חושבים לנהל ככה דיון?

יצחק וקנין: אף אחד לא מדבר, זה ברור?

יצחק וקנין: מי בעד ההסתייגות הראשונה של אחמד טיבי?

יצחק וקנין: הצבעה בעד – 1 נגד – 4 נמנעים – אין ההסתייגות הראשונה של חבר הכנסת אחמד טיבי לא נתקבלה.

יצחק וקנין: ההסתייגות לא התקבלה.

יצחק וקנין: מי בעד ההסתייגות השנייה?

יצחק וקנין: מי נגד?

יצחק וקנין: הצבעה בעד – 1 נגד – 4 נמנעים – אין ההסתייגות השנייה של חבר הכנסת אחמד טיבי לא נתקבלה.

יצחק וקנין: הסתייגות לא התקבלה.

יצחק וקנין: עכשיו נצביע על סעיף 3 כולל התיקונים.

יצחק וקנין: בסעיף 3 היה תיקון בסעיף לגבי סעיף קטן ב' וגם ד'.

<שגית אפיק: במקום 2023 יהיה 2020.

<שגית אפיק: ב-2019 נמחק.

<שגית אפיק: בסעיף קטן ב' גם כן 2019 נמחק.

<שגית אפיק: סעיף קטן ג' נשאר.

יצחק וקנין: מי בעד סעיף 3 כולל התיקונים שהוצעו?

יצחק וקנין: הצבעה בעד – 1 נגד – 4 נמנעים – אין סעיף 3 אושר.

יצחק וקנין: סעיף 3 אושר.

שולי מועלם-רפאלי: רביזיה.

יצחק וקנין: רביזיה גם על סעיף 3.

יצחק וקנין: להקריא את סעיף 4.

<עמית שטאובר: מקריא את סעיף 4.

<עמית שטאובר: "תחילה ותחולה 4.

<עמית שטאובר: תחילתו של חוק זה ביום י"ד בטבת התשע"ח (1 בינואר 2018), והוא יחול על הכנסה שהופקה מיום זה ואילך.

<עמית שטאובר: "

יצחק וקנין: יש הערות או הסתייגות?

מיקי לוי: הוספת סעיף 4א לחוק קרן קיימת לישראל.

מיקי לוי: "בחוק קרן קיימת לישראל התשי"ד-1953".

<שגית אפיק: אי-אפשר.

מיקי לוי: אחרי סעיף 4 יבוא סעיף 4א.

מיקי לוי: "על אף האמור בכל דין החברה החדשה תהיה גוף מבוקר כמשמעותו בחוק מבקר המדינה התשי"ח-1958, נוסח משולב".

יצחק וקנין: רשמנו את ההסתייגות.

יצחק וקנין: מי בעד ההסתייגות של מיקי לוי?

יצחק וקנין: מי נגד?

יצחק וקנין: הצבעה בעד – 2 נגד – 4 נמנעים – אין הסתייגות של חבר הכנסת מיקי לוי לא התקבלה.

יצחק וקנין: ההסתייגות לא התקבלה.

יצחק וקנין: אני מצביע על סעיף 4 כהצעת הוועדה.

יצחק וקנין: מי בעד הנוסח שהוקרא?

יצחק וקנין: מי נגד?

יצחק וקנין: הצבעה בעד – 5 נגד – אין נמנעים – אין סעיף 4 אושר.

יצחק וקנין: סעיף 4 אושר.

מיקי רוזנטל: אני מבקש רביזיה על כל החוק.

יצחק וקנין: אני מחדש את הישיבה.

יצחק וקנין: אני מבין ששולי הורידה את ההסתייגות, מיקי רוזנטל הוריד.

יצחק וקנין: הצבענו על ההסתייגות של מיקי לוי וטיבי לא פה.

יצחק וקנין: אני מצביע על הרביזיה של טיבי.

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד – מיעוט נגד – רוב נמנעים – אין הרביזיה לא התקבלה.

יצחק וקנין: הרביזיה לא התקבלה.

יצחק וקנין: עכשיו אני מצביע על החוק.

יצחק וקנין: מי בעד החוק כפי שהוקרא כולל התיקונים?

יצחק וקנין: מי נגד?

יצחק וקנין: הצבעה בעד – מיעוט נגד – רוב נמנעים – אין <הצעת חוק קרן קיימת לישראל (תחולת דיני המס והוראת שעה), התשע"ח-2017, אושרה.

יצחק וקנין: >

יצחק וקנין: החוק אושר.

יצחק וקנין: אני מחדש את הישיבה.

יצחק וקנין: רביזיה של עבדכם הנאמן.

יצחק וקנין: מי בעד הרביזיה?

יצחק וקנין: מי נגד?

יצחק וקנין: הצבעה בעד – אין נגד – 2 נמנעים – אין הרביזיה של חבר הכנסת יצחק וקנין לא התקבלה.

יצחק וקנין: הרביזיה לא התקבלה.

יצחק וקנין: החוק עבר.

יצחק וקנין: הישיבה נעולה.